《奉酬程子尚》
宋代·李彭

彼美洛阳人，贻我柏梁句。艳雪敌清妍，春云多态度。

忆昔郎官湖，秋风落烟树。使君出程门，萧萧发垂素。

平时仲尼履，尚可藏武库。不见扬子云，欣与侯芭遇。

况兹得小阮，风流肖诸父。旷怀沧洲期，恊我尘外趣。

尚无金玉音，归鸿来枉渚。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。